O pico d'Anayet ye un mont pirenenco y a os suyos piez d'o pico se i troban os ibons d'Anayet.

O material d'o pico d'Anayet son andesitas d'o Permico, que constituiban a chaminera volcanica d'un antigo volcán de fa 280 millons d'anyadas y ya desapareixito de tot por erosión, resaltando topograficament as andesitas por tener mayor dureza que os materials que trescurzó o magma andesitico, contituindo un eixemplo de cuello volcanico.

Ye uno d'os picos mas vesitaus d'o Pireneu y puet puyar-se-ie dende O Portalet en Fornigal por o Sendero Pirenenco, dende a val de l'Aragón u dende Candanchú por a canal roya.
Pico d'Anayet